|  |
| --- |
| Α′ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ**“ΡΗΓΑΣ ΦΕΡΑΙΟΣ”**ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1, ΠΕΙΡΑΙΑΣ 18533ΛΟΓΟΤΥΠΟΣ Ρ **e-mail:** **info@rigasfereospeiraias.gr** **http://www.rfp.gr** |

 ΠΕΙΡΑΙΑΣ 25/01/2024, Α.Π: 15

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Με τη μαζική μας συμμετοχή στην Απεργία-Αποχή**

**μπλοκάρουμε και την Α2 φάση της αξιολόγησης!**

*Συναδέλφισσες, συνάδελφοι,*

Το Υπουργείο Παιδείας, προσπαθώντας να επιβάλλει την ατομική αξιολόγηση, **ανοίγει και την πλατφόρμα για το πεδίο Α2 που αφορά την αξιολόγηση από διευθυντές/ντριες και προϊστάμενες/ους.** Κυβέρνηση και υπουργείο επαναλαμβάνουν τις γνωστές απειλές προς τους εκπαιδευτικούς, “παραδέχονται” όμως ταυτόχρονα -όπως φάνηκε από τις πρόσφατες διαδικτυακές συναντήσεις με συμβούλους-επιθεωρητές, διευθυντές/ντριες και προϊστάμενες/ους- ότι παρά τις προσπάθειές τους και τις απειλές στους νεοδιόριστους συναδέλφους **η αντίσταση στην αξιολόγηση είναι ισχυρή και τα σχέδιά τους δεν προχωρούν.**

Γι’ αυτό το Υπουργείο σε μια προσπάθεια να πιέσει περαιτέρω τους εκπαιδευτικούς, ανοίγει τώρα και την πλατφόρμα για το πεδίο Α2 της ατομικής αξιολόγησης. Μάλιστα «συμβούλεψε» τους/τις διευθυντές/ντριες και τις προϊστάμενες να μη βάλουν σε όλους υψηλές βαθμολογίες γιατί έτσι δεν θα μπορεί να επιτευχθεί ο στόχος της αξιολόγησης!

Από την πλευρά μας συνεχίζουμε τον **ανυποχώρητο αγώνα για την ακύρωση της αξιολόγησης,** **υπερασπιζόμαστε το δικαίωμα όλων των παιδιών στη δημόσια δωρεάν εκπαίδευση, απαιτούμε άμεση και ακώλυτη μονιμοποίηση όλων των νεοδιόριστων, διαφυλάσσουμε τα δικαιώματά μας και τη δημοκρατία στους Συλλόγους Διδασκόντων.**

**Γι’ αυτό καλούμε:**

- **Τις/τους νεοδιόριστες/ους συναδέλφους να συμμετέχουν μαζικά στην Απεργία-Αποχή (ΑΑ).** Όσες/οι δεν έχουν ακόμα υπογράψει τη δήλωση συμμετοχής στην ΑΑ **να το πράξουν άμεσα.**

- **Τις/τους διευθύντριες/ντές των δημοτικών και τις προϊστάμενες των νηπιαγωγείων να συμμετέχουν καθολικά στην ΑΑ από κάθε διαδικασία ατομικής αξιολόγησης που έχει κηρύξει η ΔΟΕ.** Οι διευθύντριες/ντες και προϊστάμενες καλούνται από το ΥΠΑΙΘΑ να πάρουν τον ρόλο του αξιολογητή των συναδέλφων τους και να βρεθούν απέναντί τους. Οι διευθύντριες/ντές και οι προϊστάμενες έχουν τη δυνατότητα **της μαζικής συμμετοχής τους στην ΑΑ** και της ακύρωσης στην πράξη αυτού του αντιεκπαιδευτικού σχεδίου.

- **Όλες/ους τις/τους συναδέλφους να υπερασπίσουμε με σθένος το δημόσιο δωρεάν σχολείο, την ισότητα και τη δημοκρατία στους συλλόγους διδασκόντων και να ταχθούμε χωρίς περιστροφές με τον αγώνα που δίνει όλος ο κλάδος.**

Σε κάθε περίπτωση ενημερώνουμε άμεσα το ΔΣ του Συλλόγου και τους/τις συναδέλφους μας για μηνύματα ή «οχλήσεις» από τα στελέχη εκπαίδευσης.

**Ο αγώνας που δίνουμε είναι ύψιστης σημασίας και αφορά πρώτα απ’ όλα το δημόσιο σχολείο για όλα τα παιδιά και τον ίδιο τον κοινωνικό και παιδαγωγικό ρόλο του εκπαιδευτικού.**

Καλούμε σε νέα ενημερωτική συνάντηση τις/τους νεοδιόριστες/ους εκπαιδευτικούς την **Τετάρτη** **31 Ιανουαρίου, στις 6.30 μμ, στο 17ο Δ.Σχ. Πειραιά** (Θήρας & Ζαβογιάννη, Καμίνια). Η συνάντηση είναι ανοιχτή σε όλους τους συναδέλφους του συλλόγου μας.

**Η ΑΞΙΟΛΟΓΗΣΗ ΔΕ ΘΑ ΠΕΡΑΣΕΙ!**

|  |  |  |
| --- | --- | --- |
| σάρωση0002Ο ΠΡΟΕΔΡΟΣΜΑΡΙΟΣ ΧΑΔΟΥΛΗΣ  | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣσάρωση0001ΣΩΤΗΡΗΣ ΚΑΡΛΗΣ |